
ประกาศองค์การบริหารส่วนตำบล
เรื่อง   มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
……………………….



องค์การบริหารส่วนตำบลคลองกระบือ มีเจตนารมณ์ให้การดำเนินงานขององค์การบริหารส่วนตำบล มีความโปร่งใส เป็นธรรม และสามารถตรวจสอบได้ นายกองค์การบริหารส่วนตำบลคลองกระบือได้มีประกาศเจตจำนงสุจริต ในการบริหารงานขององค์การบริหารส่วนตำบลคลองกระบือเพื่อให้การดำนเนินงานเป็นไปอย่างเป็นรูปธรรม ชัดเจน และมีประสิทธิภาพ โดยเฉพาะอย่างยิ่งเรื่องการป้องกันความขัดแย้งทางผลประโยชน์ หรือผลประโยชน์ทับซ้อน องค์การบริหารส่วนตำบลคลองกระบือ จึงเห็นควรประกาศมาตรการป้องกันความขัดแย้งทางผลประโยชน์หรือผลประโยชน์ทับซ้อน ดังนี้


1.เจ้าหน้าที่ขององค์การบริหารส่วนตำบล ต้องเข้าใจความหมายของความขัดแย้งทางผลประโยชน์หรือประโยชน์ทับซ้อน (Conflict of Interests)


หมายถึง การที่เจ้าหน้าที่ของรัฐมีผลประโยชน์ส่วนตนอยู่และมีการใช้อิทธิพลตามอำนาจหน้าที่และความรับผิดชอบเพื่อให้เกิดผลประโยชน์ส่วนตัวโดยก่อให้เกิดผลเสียต่อ ผลประโยชน์ส่วนรวมผลประโยชน์ทับซ้อนมีหลากหลายรูปแบบ ไมจำกัดอยู่ในรูปของตัวเงิน หรือทรัพย์สินเท่านั้น แต่รวมถึงประโยชน์อื่น ๆ ที่ไม่ใช่ในรูปตัวเงินหรือทรัพย์สินก็ได้


2.แนวทางการจัดการเพื่อป้องกันผลประโยชน์ทับซ้อนให้เจ้าหน้าที่ของรัฐยึดในหลัก 4 ประการคือ


2.1 ป้องกันผลประโยชน์สาธารณะ: การทำเพื่อประโยชน์ของสาธารณะเป็นหน้าที่หลักตัดสินใจและให้คำแนะนำภายในกรอบกฏหมายและนโยบาย จะต้องทำงานในขอบเขตหน้าที่พิจารณาความถู ผิด ไปตามเนื้อผ้า ไม่ให้ผลประโยชน์ส่วนตนมาแทรกแทรง รวมถึงความเห็นและทัศนคติส่วนบุคคล ปฏิบัติต่อบุคคลอย่างเป็นกลาง ไม่มีอคติลำเอียงด้วยเรื่องศาสนา อาชีพ จุดยืนทางการเมือง เผ่าพันธุ์ วงศ์ตระกูล ฯลฯ ทั้งนี้ เจ้าหน้าที่ ไม่เพียงปฏิบัติตามกฎหมายเท่านั้น แต่ต้องมีจริยธรรมด้วย


2.2 สนับสนุนความโปร่งใสและความพร้อมรับผิด : การป้องกันผลประโยชน์ทับซ้อนต้องอาศัยกระบวนการแสวงหา เปิดเผยและการจัดการที่โปร่งใส นั่นคือ เปิดโอกาสให้ตรวจสอบ และมีความรับผิดมีวิธีการต่าง ๆ เช่น โยกย้ายเจ้าหน้าที่จากตำแหน่งที่เกี่ยวข้องกับผลประโยชน์ทับซ้อน การเปิดเผยผลประโยชน์ส่วนตนหรือความสัมพันธ์ที่อาจมีผลต่อการปฏิบัติหน้าที่ ถือเป็นขั้นตอนแรกของการจัดการผลประโยชน์ทับซ้อนการใช้กระบวนการอย่างเปิดเผยทั่วหน้า อันจะทำให้เจ้าหน้าที่ร่วมมือและสร้างความเชื่อมั่นแก่ประชาชนผู้รับบริการ และผู้มีส่วนเสีย


2.3 ส่งเสริมความรับผิดชอบส่วนบุคคลและปฏิบัติตนเป็นแบบอย่าง: การแก้ปัญหาหรือจัดการผลประโยชน์ทับซ้อนจะสะท้อนถึงหลักคุณธรรมและความเป็นมืออาชีพของเจ้าหน้าที่และองค์กร การจัดการต้องอาศัยข้อมูลนำเข้าจากทุกระดับในองค์กร ฝ่ายบริหารต้องรับผิดชอบเรื่องการใช้ระบบและนโยบายและเจ้าหน้าที่ต้องจัดการกับเรื่องส่วนตนเพื่อหลีกเลี่ยงผลประโยชน์ทับซ้อนและหัวหน้าหน่วยงานต้องประพฤติตนให้เป็นแบบอย่างด้วย


3.ข้อไม่พึงปฏิบัติของเจ้าหน้าที่ขององค์การบริหารส่วนตำบล


3.1 เจ้าหน้าขององค์การบริหารส่วนตำบล ไม่พึงรับสิ่งตอบแทนทั้งที่เป็นตัวเงินและไม่ใช่ค่าตัวเงินที่มูลค่าสูงเกินความเหมาะสมและได้มาโดยมิชอบ


3.2 เจ้าหน้าที่ขององค์การบริหารส่วนตำบล ต้องปฏิบัติหน้าที่ด้วยความเป็นกลาง โดยไม่นำเรื่องของการเงินและการเมืองเข้ามาเกี่ยวข้อง


4.แนวทางการป้องกันและแก้ไขปัญหาผลประโยชน์ทับซ้อน


การดำเนินการเพื่อป้องกันความขัดแย้งทางผลประโยชน์ หรือผลประโยชน์ทับซ้อนในหน่วยงานโดยส่งเสริมให้เจ้าหน้าที่ขององค์การบริหารส่วนตำบล มีความเข้าใจเกี่ยวกับการกระทำที่เป็นผลประโยชน์ทับซ้อน สามารถแยกแยะประโยชน์ส่วนตนและผลประโยชน์ส่วนรวมได้ รวมถึงเจ้าหน้าที่ที่ไม่ประพฤติเข้าข่ายมีผลประโยชน์ทับซ้อน โดยห้ามเจ้าหน้าที่ของรัฐดำเนินกิจการที่เป็นการขัดกันระหว่างผลประโยชน์ส่วนบุคคลและประโยชน์ส่วนรวมดังนี้


1.เป็นคู่สัญญา หรือมีส่วนได้ส่วนเสียในสัญญาที่ทำกับหน่วยงานของรัฐ ที่เจ้าหน้าที่ของรัฐผู้นั้นปฏิบัติหน้าที่ในฐานะเป็นเจ้าหน้าที่ของรัฐ ซึ่งมีอำนาจกำกับดูแล ควบคุม ตรวจสอบ หรือดำเนินคดี


2.เป็นหุ้นส่วนในห้างหุ้นส่วน หรือถือหุ้นในบริษัท ที่เป็นคู่สัญญากับหน่วยงานของรัฐที่ตนเองปฏิบัติหน้าที่ ซึ่งมีอำนาจกำกับดูแล ควบคุม ตรวจสอบ หรือดำเนินคดี


3.รับสัมปทานหรือถือสัมปทานจากรัฐอยู่ หรือเป็นคู่สัญญากับรัฐที่มีลักษณะผูกขาด ตัดตอน ไม่ว่าทางตรงหรือทางอ้อม ทั้งนี้ ห้างเป็นหุ้นส่วนในห้างหุ้นส่วน หรือมีหุ้นสวนในบริษัทที่รับสัมปทานหรือถือสัมปทานจากรัฐอยู่เช่นกัน


4.เป็นกรรมการ ที่ปรึกษา ตัวแทน พนักงาน หรือลูกจ้างในธุรกิจเอกชน ซึ่งอยู่ภายใต้การกำกับ ดูแล ควบคุม ตรวจสอบของหน่วยงานของรัฐที่เจ้าหน้าที่ที่รัฐผู้นั้นสังกัดอยู่ หรือปฏิบัติหน้าที่ในฐานะ เป็น เจ้าหน้าที่ของรัฐ ซึ่งโดยสภาพของผลประโยชน์ทางธุรกิจของเอกชน นั้น อาจขัดหรือแย้งประโยชน์ส่วนรวมหรือประโยชน์ของทางราชการ หรือกระทบต่อความอิสระในการปฏิบัติหน้าที่ของเจ้าหน้าที่ของรัฐผู้นั้น


มีข้อยกเว้นกรณีดังต่อไปนี้


1.กรณีพ้นจากการดำรงตำแหน่งมาแล้วยังไม่ถึงสองปี สามารถเป็นผู้ถือหุ้นไม่เกิน 5 เปอร์เซ็นต์จากจำนวนหุ้นทั้งหมดที่จำหน่ายในบริษัทมหาชนจำกัด ทั้งนี้ ต้องไม่ใช่บริษัทที่เป็นคู่สัญญากับหน่วยงานของรัฐที่ได้รับอนุญาตตามกฎหมายว่าด้วยหลักทรัพย์และตลาดหลักทรัพย์


2.กรณีเจ้าหน้าที่ของรัฐได้รับมอบหมายให้ปฏิบัติหน้าที่ในบริษัทจำกัดหรือบริษัทมหาชนจำกัด ที่หน่วยงานของรัฐถือหุ้นหรือเข้าร่วมทุน เช่น รัฐมนตรีว่าด้วยการกระทรวงการคลังที่ได้มอบหมายให้รัฐมนตรีช่วยว่าการกระทรวงการคลังเป็นที่ปรึกษาหรือกรรมการภายในบริษัทจำกัดหรือบริษัทมหาชนจำกัด ที่กระทรวงการคลังถือหุ้นหรือร่วมทุน


จึงประการให้ทราบโดยทั่วกัน

